hotchpotch/miracl-hf-unified huggingface dataset:
दिशा पाटनी
दिशा पाटनी एक भारतीय अभिनेत्री हैं जो मुख्य रूप से हिन्दी फिल्मों में काम करती हैं। उन्होंने अपने अभिनय करियर की शुरुआत तेलुगू फिल्म लोफर (2015) से की, जो वरुण तेज के साथ थी। स्पोर्ट्स बायोपिक (2016) में अपना बॉलीवुड डेब्यू करने के बाद, उन्होंने चीनी एक्शन कॉमेडी कुंग फू योगा (2017) में अभिनय किया, जो अब तक की सबसे ज्यादा कमाई करने वाली चीनी फिल्मों में से एक है। उन्होंने व्यावसायिक रूप से सफल हिन्दी एक्शन फिल्मों बाग़ी २ (2018) और भारत (2019) में मुख्य पुरुष चरित्र की रोमांटिक रुचि निभाई।
पाटनी उत्तराखण्ड की रहने वाली है। बॉलीवुड की जानी-मानी अभिनेत्री एवं मशहूर अभिनेत्री दिशा पाटनी का जन्म देहरादून (उत्तराखण्ड) में 13 जून 1993 में हुआ था| इनके पिता जगदीश पटानी उत्तर प्रदेश पुलिस विभाग के डीएसपी हैं|
पाटनी ने 2015 में वरुण तेज के साथ एक तेलुगु फिल्म लोफर के साथ डेब्यू किया। उन्होंने मौनी की भूमिका निभाई, जो एक मजबूर शादी से बचने के लिए घर से भाग जाती है। पुरी जगन्नाध द्वारा निर्देशित और सीके एंटरटेनमेंट के तहत सी कल्याण द्वारा निर्मित, फिल्म 200 मिलियन के बजट पर बनी थी और 106 मिलियन के जीवनकाल के संग्रह के साथ बॉक्स ऑफिस पर खराब प्रदर्शन किया था। अगले वर्ष में, दिश एक संगीत वीडियो, बेफ़िक्रा में टाइगर श्रॉफ के साथ दिखाई दिए, जिसका निर्माण भूषण कुमार और कृष्ण कुमार ने टी-सीरीज़ के तहत किया था और मीत ब्रदर्स द्वारा संगीतबद्ध किया गया था। मीत ब्रोस द्वारा लिखित और निर्देशित, गायिका अदिति सिंह शर्मा ने उनकी आवाज़ दी।
पाटनी को सुशांत सिंह राजपूत और कियारा आडवाणी के साथ अपना व्यावसायिक ब्रेक नीरज पांडे की , भारतीय क्रिकेट टीम के पूर्व कप्तान महेंद्र सिंह धोनी के जीवन पर आधारित एक बायोग्राफिकल स्पोर्ट्स फिल्म, से मिला। उन्होंने महेंद्र सिंह धोनी की प्रेमिका प्रियंका झा की भूमिका निभाई, जिनकी कार दुर्घटना में मृत्यु हो गई। नीरज पांडे द्वारा निर्देशित और फॉक्स स्टार स्टूडियोज़ द्वारा निर्मित, फिल्म 30 सितंबर 2016 को रिलीज हुई थी और सुशांत सिंह राजपूत और दिशा दोनों के लिए सबसे अधिक कमाई करने वाली फिल्म बनकर 2.16 बिलियन के संग्रह के साथ बड़े पैमाने पर हिट हुई थी। उनके प्रदर्शन को व्यापक रूप से स्वीकार किया गया था। उनकी समीक्षा में, टाइम्स ऑफ इंडिया की रेणुका व्यवहारे ने समीक्षा की, “फिल्म में दीशा का प्रदर्शन एक विशेष उल्लेख के योग्य है क्योंकि उनका प्रदर्शन आपके दिल की धड़कनों को कम करता है।" इसके अलावा, उन्होंने सोनू सूद के साथ जैकी चैन की कुंग फू योगा में भी अभिनय किया।
फिर पाटनी ने बाग़ी २ में टाइगर श्रॉफ के साथ अभिनय किया, 2016 की हिट बाग़ी की अगली कड़ी जिसमें श्रद्धा कपूर के साथ टाइगर श्रॉफ भी थे। साजिद नाडियाडवाला द्वारा निर्मित और अहमद खान द्वारा निर्देशित, यह फिल्म दुनिया भर में 30 मार्च 2018 को रिलीज़ हुई और लगभग 243 करोड़ की कमाई की।
हाल ही में यह देखा गया है कि कई मशहूर हस्तियां अपना खुद का यूट्यूब चैनल बना रही हैं और अब दिशा पाटनी ने भी अपना यूट्यूब चैनल शुरू कर दिया है।
राजकुमार राव (Rajkummar Rao) - जीवन, कैरियर, फिल्में
कर्षण घावरी
कर्षण घावरी () (जन्म २८ फ़रवरी १९५१, राजकोट, गुजरात) एक पूर्व भारतीय क्रिकेट खिलाड़ी है इन्होंने १९७४ से १९८१ अपने क्रिकेट कैरियर में कुल ३९ टेस्ट मैच तथा १९ वनडे मैच खेले। इन्होंने १९७५ क्रिकेट विश्व कप तथा १९७९ क्रिकेट विश्व कप में भी खेले थे।
यौन अनुदेश पुस्तिका
जिन पुस्तकों में यौन क्रियाओं के करने की विधियाँ वर्णित होती हैं उन्हें यौन अनुदेश पुस्तिका (सेक्स मैनुअल) कहते हैं। प्रायः इनमें गर्भ नियन्त्रण, सुरक्षित सेक्स, तथा यौन सम्बन्धों पर भी सलाह दी गयी होती है।
राजवंशी
भारत का एक प्राचीन राजवंशी () यह लोग प्राचीन काल मेंं शिवलिंग को कंधा पर रखा करते थे। नाग कुल के नाग राजाओं ने अपने धार्मिक अनुष्ठान के समय मेंं शिवलिंग को अपने कन्धोंं पर उठाकर शिव को सम्मानित करते थे|
उत्तर भारत गंगा घाटी विंध्य क्षेत्र कान्तिपुर और मिर्ज़ापुर मेंं इनकी राजधानी थी। काशी (वाराणसी) मेंं गंगा तट पर दश अश्व मेघ यज्ञ किये जिसके कारण भार वहन करने से इनका नाम भारशिव पड़ा और काशी (वाराणसी मेंं) दशाश्वमेघ घाट आज भी प्रसिध्द एवं मौजूद है। कालान्तर युग में ये लोग अवध क्षेत्र में व विंध्य क्षेत्र में राजभर नाम प्रचलित हुये |
सोमपुर महाविहार
पाहाड़पुर बौद्धबिहार या सोमपुर बिहार या सोमपुर महाविहार एक प्राचीन बौद्ध बिहार है जो बर्तमान में ध्वंस अवस्था में है। यह बांग्लादेश के नवगाँव जिले के बादलगाछी उपजिले के पहाड़पुर में स्थित है। यह भारतीय उपमहाद्वीप के सबसे प्रसिद्ध बौद्ध बिहारों में से एक है। १८७९ में कनिंघम ने इसकी खोज की थी। वर्ष १९८५ में यूनेस्को ने इसे विश्व विरासत स्थल घोषित किया।
पालवंश के द्बितीय राजा धर्मपाल देव ने ८वीं शताब्दी के अन्तिम काल में या ९वीं शताब्दी में इस बिहार का निर्माण कराया था। इस बिहार के पास ही स्थित हलूद विहार और सीताकोट विहार (दिनाजपुर जिला) भी उसी काल के हैं। पहाडपुर के बौद्धबिहार को संसार का सबसे बड़ा बौद्ध बिहार कहा जा सकता है। आकार में इसकी तुलना नालन्दा महाविहार से की जा सकती है। यहाँ केवल भारतीय उपमहाद्वीप के ही नहीं बल्कि चीन, तिब्बत, बर्मा, मलेशिया, इन्डोनेशिया आदि देशों के बौद्ध भी धर्मचर्चा एवं धर्मज्ञान करने के लिये यहाँ आते थे। १०वीं शताब्दी में अतीश दीपंकर श्रीज्ञान इस बिहार के आचार्य थे।
ऐलिस स्प्रिंग्स
ऐलिस स्प्रिंग्स (Alice Springs), जिसका अरंडा नामक ऑस्ट्रेलियाई आदिवासी भाषा में मूल नाम म्पारंट्वे (Mparntwe) है, ऑस्ट्रेलिया के नॉर्थर्न टेरिटरी प्रशासनिक क्षेत्र का तीसरा सबसे बड़ा शहर है। यह लगभग ठीक ऑस्ट्रेलिया के भौगोलिक केन्द्र-स्थान में स्थित है। ऐलिस स्प्रिंग्स एक शुष्क क्षुपभूमि इलाक़ा है। यह मैकडॉनेल्ड पहाड़ियों के उत्तर में टॉड नदी के किनारे बसा हुआ है, हालांकि यह नदी वर्ष के अधिकांश भाग में सूखी ही होती है।
कमांडो 2
कमांडो 2 भारतीय हिन्दी फिल्म है, जिसका निर्देशन देवेन भोजानी ने और निर्माण विपुल अमृतलाल शाह ने किया है। इस फिल्म में मुख्य किरदार में विद्युत जमवाल और अदा शर्मा हैं। यह 2013 में बनी कमांडो फिल्म का दूसरा भाग है, जो 3 मार्च 2017 को सिनेमाघरों में प्रदर्शित हुई।
कमांडो करनवीर सिंह डोगरा (विद्युत जामवाल) को एक बड़े गैंग और उसके कई बैंकों से काले धन को वापस लाने का मिशन दिया जाता है। करन रात को विक्की चड्डा के घर जाता है, जहाँ उसे उसकी पत्नी मारिया मिलती है, जो बताती है कि उसकी जिंदगी पहले ऐसी नहीं थी। इसके बाद फिल्म पुराने घटना प चले जाता है, जब उसके पति को जबरन काम करने को कहा जाता था, जब उसने गैर-कानूनी काम करने से इंकार कर दिया तो अगले दिन बन का धमाका हुआ और उसमें विक्की तो बच गया, लेकिन उसकी बेटी तारा की मौत हो गई। उसके बाद मारिया अपने पति को मार कर कहती है कि यही असल में विक्की चड्डा है। करन और उसके साथी विक्की चड्डा की तलाश करते हुए उन्हें पता चलता है कि मारिया खाते से पैसे भेज रही है। करन सभी गुंडों को मार देता है, पर पैसे को भेजने से रोक पाने में असफल हो जाता है। बाद में पता चलता है कि उसने खाते में बदलाव कर दिया था और अब सारा पैसा गरीब लोगों के मदद के लिए इस्तेमाल होगा। वो बताता है कि ये सब योजना उसने पहले ही दिन बना ली थी, जब विक्की चड्डा ने पुलिस से कहा था कि पुलिस उसे कभी गिरफ्तार नहीं कर सकती है। विक्की को भावना रेड्डी गोली मार देती है। जब करन और भावना साथ रहते हैं, तभी उन्हें कॉल आता है, और करन कहता है कि वो अगले रहस्य को उजागर करने लिए इंतजार कर रहा है।
विपुल
विपुल शाह ने इस फिल्म के निर्देशन हेतु देवेन भोजानी को चुना। इसका निर्माण 17 फरवरी 2016 से मुंबई में शुरू किया गया। फिल्म के निर्माण के दौरान विद्युत घायल हो गए थे, जिसके बाद उन्हें अस्पताल भी ले जाया गया था।
फिल्म के संगीतकार मनन शाह और गौरव रोशीन हैं। फिल्म के गीतकार आतिश कपाडिया और कुमार हैं। पार्श्व संगीत प्रसाद साश्ते ने दिया है। टी-सीरीज़ ने संगीत अधिकार ख़रीदे हैं।
ऑस्ट्रेलियाई आदिवासी
ऑस्ट्रेलियाई आदिवासी (Aboriginal Australians) ऑस्ट्रेलिया की मुख्यभूमि और तस्मानिया द्वीप के मूल निवासी हैं। वे कई शाखाओं में संगठित हैं और इनकी अपनी कई मूल भाषाएँ हैं। ब्रिटेन द्वारा उपनिवेशी क़ब्ज़े से पहले वे ऑस्ट्रेलिया में बहुसंख्यक थे। १९७० के दशक तक ऑस्ट्रेलिया की सरकार उनकी सांकृतिक विरासत को नष्ट करने का प्रयास करती रही जिसके अंतर्गत उनके बच्चों को अक्सर माता-पिता से अलग कर के यूरोपीय-शैली की पाठशालाओं में बंदी रखा जाता था। १३ फ़रवरी २००८ में ऑस्ट्रेलियाई सरकार ने औपचारिक रूप से इस समुदाय से क्षमा मांगी। ऑस्ट्रेलियाई आदिवासी संगीत व कला शैलियाँ अब विश्वभर में प्रसिद्ध हैं।
कतरियासर
कतरियासर, राजस्थान के बीकानेर जिले का एक प्रसिद्ध गाँव है। यहाँ पर जसनाथ सम्प्रदाय के लोग रहते हैं।
जसनाथ जी महाराज व सती माता के मंदिर मुख्य दर्शनीय स्थल हैं
जहां जसनाथी संप्रदाय की मुख्य पिठ हैं
एलईडी प्रिन्टर
एल॰ई॰डी॰ प्रिंटर या एल॰ई॰डी॰ मुद्रक (LED printer) लेज़र प्रिंटर के समान ही एक कंप्यूटर मुद्रक (प्रिंटर) है। जैसा कि लेज़र मुद्रक में लेज़र प्रकाश को काम में लिया जाता है ठीक उसी तरह एल॰ई॰डी॰ तकनीक में प्रकाश उत्सर्जक डायोड शृंखला को प्रकाश के रूप में काम में लिया जाता है।
गारगोयल्स वर्सेस ज़ॉम्बीज़
गारगोयल्स बनाम ज़ॉम्बीज़ () एक टावर डिफेंस वीडियो गेम है जिसका विकास भारतीलैब्स द्वारा किया गया है।
एपीएन समाचार
APN समाचार हिन्दी का समाचार चैनल है, जो ऑथन्टिक प्रेस नेटवर्क प्रा. लि. द्वारा संचालित की जाती है।
APN समाचार एक समाचार पोर्टल है जो 2010 में शुरू कर हुआ था। इसका मुख्यालय है केरल के एराकुलम में है।
कुंजर भारती
कुंजर भारती (१८१० - १८९६ ई.) तमिल के विख्यात कवि एवं कर्नाटक संगीत रचनाकार थे। ये सुब्रह्मण्य भारती के पुत्र थे।
कुंजर भारती शिवगंगा के राजा गौरीवल्लभ के सभास्थान विद्वान थे। उन्होंने इन्हें 'कवि कुंजर' की उपाधि प्रदान की थी। इनकी ख्याति मधुर पदावली और सुन्दर कल्पना के लिए है। स्कन्दपुराण कीर्तन, पेरिंब कीर्तनैगल और अझगर कुरवंजी इनकी विख्यात रचनाएँ हैं।
अरंडा लोग
अरंडा (Aranda), जिन्हें विकृत रूप से अंग्रेज़ी में अरेंटे (Arrernte) कहते थे, ऑस्ट्रेलिया के नॉर्थर्न टेरिटरी क्षेत्र में ऐलिस स्प्रिंग्स इलाक़े पर केन्द्रित एक ऑस्ट्रेलियाई आदिवासी समुदाय है। इनकी मूल भाषा भी अरंडा कहलाती है।
किरथर पर्वत
किरथर पर्वत, सिंध तथा बलूचिस्तान में झालावान क्षेत्र की सीमा पर स्थित एक पर्वतश्रेणी है। मूला नदी जहाँ अपने पर्वतीय पथ से कच्छी मैदान में उतरती है, वहाँ से उक्त पर्वत ठीक दक्षिण दिशा में लगभग ३०० किमी तक, नग्न पथरीली पहाड़ियों की समांतर श्रेणियों के रूप में, फैला है। इसकी एक उपश्रेणी दक्षिणपूर्व में कराची जिले तक चली गई है। यह पर्वत पहाड़ियों की एक ही शृंखलाबद्ध श्रेणी के रूप में, मौज अंतरीप तक चला गया है। इसकी सर्वाधिक चौड़ाई लगभग ९० किमी है। जरदक नामक शिखर सर्वोच्च (७,४३० फुट) है। प्रधान उपशाखा लक्खी श्रेणी कहलाती है। कालोची अथवा गज नदी किरथर पर्वतमाला में खड्ड बनाती हुई प्रवाहित होती है। इस पर्वतश्रेणी में हरबाब, फुसी, रोहेल, गर्रे आदि प्रमुख दर्रे है। इन्हीं पहाड़ियों के नाम पर इस क्षेत्र में उपलब्ध चूना पत्थर का भूवैज्ञानिक नाम किरथर चूना पत्थर पड़ा है। बलूची, जाट तथा ब्राहुई इन पहाड़ियों में रहनेवाली प्रमुख जातियां हैं जिनका मुख्य धंधा भेड़ पालना है। वन्य जीवों में पर्वतीय भेड़, काला भालू तथा चीता प्रमुख हैं।
अनुभूति
अनुभूति (Feeling) किसी एहसास को कहते हैं। यह शारीरिक रूप से स्पर्श, दृष्टि, सुनने या गन्ध सूंघने से हो सकती है या फिर विचारों से पैदा होने वाली भावनाओं से उत्पन्न हो सकती है। संस्कृत मैं 'अनुभूति', 'अनुभव' का समानार्थी है। इसका अभिप्राय है साक्षात, प्रत्यक्ष ज्ञान या निरीक्षण और प्रयोग से प्राप्त ज्ञान हिंदी में छायावाद काल नया सब नया अर्थ में प्रयुक्त होकर समीक्षात्मक प्रतिमान के रूप में स्थापित हुआ। छायावाद की वैयक्तिकता का सीधा संबंध अनुभूति से है। अनुभूति में जो सुख-दुखात्म बोध होता है वह तीखा और बहुत कुछ निजी होता है। भाव से यह भिन्न है। इस शब्द को शास्त्रीय गरिमा से मंडित करने का श्रेय आचार्य रामचंद्र शुक्ल को है।
छायावाद काल के आरंभ अर्थात 1915 ई में ही शुक्ल जी ने नागरी प्रचारिणी पत्रिका में एक निबंध लिखा था- भाव या मनोविकार। इसमें उन्होंने अनुभूति को सहजात कहा है। यह जन्मना होती है। नाना विषयों के बोध का विधान होने पर ही उन से संबंध रखने वाली इच्छा की अनुरूपता के अनुसार अनुभूति के भिन्न-भिन्न योग संगठित होते हैं जो भाव या मनोविकार कहलाते हैं। अनुभूति मुलत: का सुखात्मा या दुखात्मक होती है। अचार्य शुक्ल रति, उत्साह आदि को मन की सुखात्मक अनुभूति और क्रोध, भय, शोक आदि विकारों को मन की दुखात्मक अनुभूति के रूप में स्वीकार करते हैं।
जहां तक कविता का संबंध है इस क्षेत्र में अनुभूति शब्द का व्यापक प्रयोग किया जाता है भावानुभूति, रसानुभूति, लौकिक अनुभूति, अलौकिक अनुभूति, प्रत्यक्षानुभूति, समानानुभूति, रहस्यानुभूति, काव्यानुभूति आदि अनेक रूपों में इसका प्रयोग मिलता है। क्रोचे तो अनुभूति को शरीर के योगक्षेम से संबंधित भीतरी क्रिया मानते हैं इसलिए इसे सुखदायक-दुखदायक, उपयोगी-अनुपयोगी, लाभकारी-हानिकारी दो पशुओं को आवश्यक माना जाता है। "सौंदर्यानुभूति" का अभिप्राय स्पष्ट करते हुए शुक्ल जी कहते हैं कि जब किसी वस्तु के रूप रंग की भावना में डूबकर हम अपनी अंता सत्ता को भूलकर तादाकार हो जाते हैं तो इसी को "सौंदर्यानुभूति" कहते हैं। अंतःसत्ता की "तादाकार परिणीति" ही सौंदर्यानुभूति है।
जयशंकर प्रसाद के लेख 'काव्यकला' में अनुभूति का अर्थ 'आत्मानुभूति' माना गया है जो चिन्मयी धारा से जुड़कर किंचित रहस्यमयी हो जाती है। नंददुलारे वाजपेयी आत्मानुभूति को साहित्य का प्रयोजन मानते है। इधर अनुभूति को प्रयोगवादियों ने वैयक्तिक कहकर अपनी वैयक्तिकता का ही परिचय दिया है क्योंकि व्यक्तिक विशेषण लगाने से अनुभूति का अर्थ विकृत हो जाता है।
किंग लीयर (शेक्सपीयर कृत)
किंग लियर (King Lear), इंगलैंड के प्राचीन इतिहास से संबंधित शेक्स्पियर का एक दु:खांत नाटक (ट्रेजेडी) है। इसका प्रथम अभिनय सन् १६०६ ई. तथा प्रथम प्रकाशन सन् १६०८ ई. में हुआ। इस कृति में दैवी और आसुरी प्रवृत्तियों का घोर संघर्ष व्यक्त किया गया है। इस नाटक से करुणा और भय की तीव्र अनुभूति होती है। काव्यात्मक प्रभाव के लिए यह अनुपम है।
इसकी कथावस्तु इस प्रकार है-
प्राचीन समय में किंग लियर इंग्लैंड का राजा था। वह स्वभाव से क्रोधी एवं विवेकरहित था। वृद्धावस्था के कारण अपना राज्य अपनी पुत्रियों को देकर वह चिंतामुक्त जीवन व्यतीत करना चाहता था। अतएव अपनी तीनों पुत्रियों- गोनेरिल, रीगन और कारडीलिया - को बुलाया और उनसे पूछा कि वे उसे कितना प्यार करती हैं। गोनेरिल का विवाह ड्यूक ऑव एलबेनी से और रीगन का ड्यूक ऑव कार्नवाल से हो चुका था तथा ड्यूक ऑव बरगंडी और फ्रांस का राजा दोनों ही कारडीलिया से परिणय के इच्छुक थे। गोनेरिल एवं रीगन ने पिता के प्रति अपना असीम स्नेह खूब बढ़ा चढ़ाकर प्रकट किया, किंतु कारडीलिया ने इने-गिने शब्दों में कहा कि वह अपने पिता को उतना ही प्यार करती है जितना उचित है, न कम, न अधिक। इस उत्तर से रुष्ट होकर किंग लियर ने कारडीलिया को तीसरा भाग न देकर अपने राज्य को गोनेरिल और रीगन में बराबर भागों में बाँट दिया। गोनेरिल और रीगन ने लियर एवं उनके साथियों तथा उनके सौ सामंतों को बारी-बारी से अपने साथ रखने का वचन दिया।
राज्य का अंश न मिलने पर कारडीलिया फ्रांस के राजा के साथ देश से बाहर चली गई। लियर अपने साथियों सहित क्रमश: गोनेरिल और रीगन के पास रहने के लिए गया, किन्तु दोनों ने अपने वृद्ध पिता के प्रति अत्यंत कठोर और स्वार्थपूर्ण व्यवहार किया। फलत: लियर तीव्र मानसिक आवेग की अवस्था में आंधी और वर्षा का प्रकोप झेलते हुए व्यग्र होकर इधर-उधर भटकने लगा और अंत में विक्षिप्त हो गया। इन सभी अवस्थाओं में उसके स्नेही अनुचर अर्ल ऑव केंट और उनके विदूषक उसको निरंतर सांत्वना और सहायता प्रदान करते रहे।
अर्ल ऑव ग्लस्टर के निवासस्थान पर रीगन और ड्यूक ऑव कार्नवाल के किंग लियर की भेंट हुई। ग्लस्टर अत्यंत सहृदय था। उसने लियर के प्रति पुत्रियों द्धारा किए गए दुर्व्यवहार की भर्त्सना की। इससे अप्रसन्न होकर कार्नवाल ने उसकी दोनों आँखें निकलवा लीं। नेत्रहीन ग्लस्टर की सहायता उनके पुत्र एडगर ने की। अपने पिता को लेकर वह छद्म वेष में विभिन्न स्थानों पर घूमता रहा। ग्लस्टर के जारज पुत्र एडमंड ने जो स्वभाव से ही नीच एवं कुचक्री था, अपने पिता के मन में सरल एवं उदार एडगर के प्रति गंभीर संदेह उत्पन्न कर दिया। गोनेरिल और रीगन दोनों को एडमंड को प्यार करती थीं; इसी कारण अंत में दोनों की मत्यु भी हुई। गोनेरिल ने ईर्ष्यावश रीगन को विषपान कराया और स्वयं आत्महत्या कर ली। नेत्रहीन ग्लस्टर और विक्षिप्त लियर इधर-उधर भटकते रहे।
इसी बीच कारडीलिया फ्रांसीसी सेना के साथ अपने पिता की सहायता के लिए इंग्लैंड आई। कारडीलिया और लियर का मिलन हुआ। चिकित्सा और पुत्री की स्नेहपूर्ण परिचर्या के फलस्वरूप लियर का मानसिक संतुलन कुछ ठीक हुआ। किंतु दुर्भाग्यवश युद्ध में फ्रांसीसी सेना पराजित हुई और एडमंड ने लियर और कारडीलिया को कारावास में डाल दिया। कारडीलिया को फांसी दे दी गई और दु:ख के कारण लियर की मृत्यु हो गई। एडगर और एडमंड के द्वंद्व में एडमंड की भी मृत्यु हुई और अंत में राज्य पर ड्यूक ऑव एलबेनी का अधिकार हुआ जिसने सज्जन होने के कारण अपनी पत्नी गोनेरिल के दुष्कृत्यों का कभी समर्थन नहीं किया था।
श्रीकर नन्दी
श्रीकर नन्दी, बांग्ला के मध्ययुगीन (१६वीं शताब्दी) कवि थे।उन्होने बांग्ला भाषा में सबसे पहले जैमिनि भारत (ऋषि जैमिनि रचित महाभारत) का अनुवाद किया। वे चट्टग्राम के निवासी थे।
कापरमाइन नदी
कापरमाइन (Coppermine River), कैनाडा देश के मैकेंज़ी जिले की एक नदी है जो १,००० फुट की ऊँचाई पर स्थित प्वाइंट झील से निकलती है। यह नदी इस झील से निकलकर ग्रास झील तक दक्षिण की तरफ बढ़ती है, पुन: उत्तर पश्चिम को बहती हुई कारोनेशन की खाड़ी में गिरती है, जो आर्कटिक महासागर का ही एक भाग है। प्वाइंट झील कैनाडा के उत्तरी-पश्चिमी इलाके में स्थित है। नदी की कुल लंबाई लगभग ५२५ मील है। पर्वतीय एवं ऊबड़ खाबड़ स्थल में बहने के कारण इसमें प्रपात बहुत हैं; अत: जलयातायात के लिए यह नितांत अनुपयुक्त है। इस नदी में पर्याप्त मछलियाँ पाई जाती हैं। इसके मुहाने पर 'कापरमाइन' नाम का एक छोटा व्यावसायिक नगर बसा हुआ है।
कॉप्टिक भाषा
कॉप्टिक या कोप्ती मिस्र की एक भाषा थी जो १७वीं शताब्दी तक लुप्त हो गयी। यह प्राचीन मिस्रियों के आधुनिक वंशधर कोप्तों (किब्त, कुब्त) की भाषा थी।
कोपी भाषा उस प्राचीन मिस्री से निकली थी जो स्वयं चित्रलिपिक (हिरोग्लिफ़िक), पुरोहिती (हिरेतिक), देमोतिक आदि अनेक रूपों में लिखी गई। दीर्घकाल तक, ग्रीक भाषा के घने प्रभाव के बावजूद, कोप्ती अपनी निजता बनाए रही। अरबों की मिस्र विजय ने नि:संदेह इसपर अपना गहरा प्रभाव डाला और अरबी प्राय: इसे आत्मसात् कर गई। १७वीं सदी ईसवी तक पहुँचते-पहुँचते इसके अस्तित्व का लोप हो गया। दूसरी सदी ईसवी में देमोतिक से मिलीजुली वह जंतर-मंतर के उपयोग के लिए लिखी जाने लगी थी। तब तक उसका रूप प्राय: शुद्ध प्राचीन था।
प्राचीन कोप्ती की अपनी अनेक जनबोलियाँ भी थीं जिनमें तीन - साहीदी, अख़मीमी और फ़ायूमी प्रधान थीं। ग्रीक भाषा प्रभावित इन बोलियों का उपयोग अधिकतर १३वीं सदी तक होता रहा, पर अरबी के बढ़ते हुए प्रभाव और प्रयोग के धीरे-धीरे इसका अस्तित्व मिटा दिया। इनके धार्मिक साहित्यों की व्याख्या तक अरबी में होने लगी। स्वयं कोप्तों ने १०वीं सदी से ही अरबी में लिखना-पढ़ना शुरू कर दिया था, यद्यपि कोप्ती का साहित्यिक व्यवहार एक अंश में १४वीं सदी तक जहाँ-तहाँ दीख जाता है। प्राय: पिछले ३०० वर्षों से बोली जानेवाली भाषा के रूप में कोप्ती का उपयोग उठ गया है।
साधारणत: माना जाता है कि कोप्त जाति और भाषा का संबंध मिस्र के उस कुफ्त गाँव से है जो नील नदी के पूर्वी तट पर प्राचीन थीब्ज़ से प्राय: ३५ किमी उत्तर-पूर्व आज भी खड़ा है। कोप्त लोग ईसा की तीसरी चौथी सदी में ईसाई हो गए थे। वस्तुत: प्राचीन मिस्री ईसाइयों का ही नाम कोप्त पड़ा और उनकी भाषा कोप्ती कहलाई। इसकी जनबोली साहीदी बियाई जनपद में बोली जाती थी, जैसे अख़मीमी अख़मीम के पड़ोस में और फ़ायुमी फ़ायूम के आस पास मिस्र के मध्य भाग में, मेंफ़िस तक। बोहाइरी नाम की कोप्ती बोली डेल्टा के उत्तर-पश्चिमी भाग में बोली जाती थी। इसमें लिखा नवीं सदी का ईसाई साहित्य आज भी उपलब्ध है।
कोप्ती का प्राय: समूचा साहित्य धार्मिक है जो मूलत: ग्रीक से अनूदित है। साहीदी, अख़मीमी और फ़ायूमी तीनों में बाइबिल की पुरानी और नई दोनों पोथियों के अनुवाद ४५० ई. से पूर्व ही प्रस्तुत हो चुके थे। धर्मेतर विषयों का बहुत थोड़ा साहित्य कोप्ती में लिखा गया या आज बच रहा है। इसमें कुछ तो झाड़-फूँक या जंतर-मंतर संबंधी प्रयोग हैं, कुछ चिकित्सा से संबंधित हैं, कुछ में सिकन्दर और मिस्रविजेता प्राचीन ईरानी सम्राट् कंबुजीय की जीवन की घटनाएँ हैं। १३वीं-१४वीं सदी में काप्ती का यह रूप भी अरबी के प्रभाव से मिट गया।
बोतोलोमो कादुसी
बातोलोमो कादुसी (Bartolomeo Carducci ; १५६०-१६१०) इटली का चित्रकार था।
वह फ़्लोरेंस में जन्मा और जिसने वहीं अपनी कलाशिक्षा ली। अपने समय के प्रचलित कलाकार अमानती से उसने वास्तुशिल्प तथा मूर्तिकला सीखी। चित्रकला की शिक्षा उसे प्रसिद्ध चित्रकार जुकेरो से मिली थी। जुकेरो प्राय: चित्र बनाने के लिए दूर-दूर से बुलाया जाता था, जो साथ की कादुसी को भी सहायक के रूप में ले जाया करता था। ज़केरो के साथ वह माद्रिद गया था जहाँ उसने एक्कोंरियल पुस्तकालय के लिए चित्र बनाए तथा उस प्रसिद्ध राजमहल की दीवारों पर भित्तिचित्र लिखे। धीरे-धीरे उसकी पहुँच राजदरबार तक हो गई और स्पेन के राजा फ़िलिप द्वितीय का वह कृपापात्र बन गया। अधिकतर वह स्पेन में ही रहा और वहीं उसकी मृत्यु भी हुई। उसके बनाए अधिकतर चित्र स्पेन में ही हैं। उसका सबसे प्रसिद्ध चित्र 'क्रूस से अवतरण' (ईसा का क्रास पर से उतारा जाना) है। यह साँ फ़ेलिप अल रील नामक गिरजाघर (मादिद्र) में सुरक्षित है।
गोकियो झील
गोकियो झील नेपाल मे सागरमाथा नेशनल पार्क में स्थित है, जो की समुद्र तल से  कि ऊंचाई पर स्थित है। इन झीलों में दुनिया की सबसे ऊंची ताजे पानी की झील प्रणाली जिसमें छह मुख्य झील है, जिनमें से थोनाक झील सबसे बड़ी है। सितंबर २००७ में, गोकियो और जुड़े झीलों के  रामसर साइट नामित किया गया है .
गोकियो झीले खूंजूंग ग्राम विकास समिति के सोळूखूंभू जिले में सागरमाथा जोन में उत्तर-पूर्वी नेपाल में स्थित है। गोकियो चो, को दुध पोखरी भी कहा जाता है, जो कि मुख्य झील है जिसका  क्षेत्रफल , और गोकियो गांव झील के पूर्वी तट पर है। थोनाक चो सबसे बड़ी झील है जिसका क्षेत्रफल है। गयाझुमपा चो का क्षेत्रफल है उसके बाद में तनजुंग चो जिसका क्षेत्रफल   हा (४१.९ एकड़ जमीन), और नगोजूंबा चो का क्षेत्रफल है। ताजे पानी के स्थायी स्रोतों के रूप में  वे काफी मूल्यवान है। ऊन झीळौ मै विभिन्न स्रोतों से पानी आता है, जेसे नगोजूंबा ग्लेशियर, के रिसाब से, उत्तर-पश्चिम में रैनजो ला दर्रे कि एक धारा से और एक अन्य धारा जो कि पूर्व में नगोजूंबा ग्लेशियर से आती है। ये ग्लेशियर से बने मीठे पानी कि झीलों है और तउजन झील और ळौगांबगां झील के माध्यम से दुध कोसी मे पानी का निर्वहन करती है ।पहले शोधकर्ताओं द्वारा किय़े गय़े शोध की तुलना  में इन झीलों कि गहराई अधीक पाई गई हैं। चौथे झील (थोनाक चो) सबसे गहरी झील है (६२.४ एम) इस के बाद गोकियो झील है जो ४३एम।  गोकियो झील और ऊपरी थोनाक चो और नगोजूंबा चो के बीच एक सीधा कनेक्शन नहीं देखा गया है, लेकिन इन झीलों में भूमिगत पानी के रिसाब के माध्यम से जुड़ा हो सकता है हुआ.पारिस्थितिकी नाजुक और अस्थिर क्षेत्र में होने के कारण  गोकियो झील प्रणाली स्वाभाविक रूप से कमजोर है, नगोजूंबा ग्लेशियर मै विस्फोट से इन  झीलों का अस्तित्व हमेशा के लिए एक खतरा मे अा सकता हैं।
गोकियो झील प्रणाली में  १९ झीलों है जो कि १९६.२ हा (४८५ एकड़)  क्षेत्र में फैला हुआ है जो कि  उचाई पर है। यह आर्द्रभूमि दुध कोसी नदी के उपर स्थित है जो कि चो ऒयु से उतरता है।.
गोकियो झीलों को हिंदुओं और बौद्धों दोनों धर्म के द्वारा पवित्र माना जाता है। जनाइ पूर्णिमा महोत्सव मे जो आम तौर पर अगस्त के महीने में होता है, करीब ५०० हिंदु इन झीलों में  पवित्र स्नान करते है औसतन७,००० पर्यटकों गोकियो झीलों मै सालाना यात्रा करते है। . इस स्थान को 'नाग देवता' (नाग देवता) के वासस्थान के रूप में पूजा की जाती है। झील के पश्चिमी कोने मे हिंदू देवी-देवताओं भगवान विष्णु और शिव का एक मंदिर स्थित है।इस क्षेत्र में विश्वास है कि पक्षियों और वन्य जीवन को नुकसान नहीं पहुंचाया जाना चाहिए  है जो कि परंपरागत रूप से संरक्षित जीव है।
सागरमाथा आधार शिविर और अन्य पर्यटन स्थलों में गोकियो अग्रणी लोकप्रिय पर्यटन स्थलों में से एक है।  गोकियो गांव  ऊंचाई में इस क्षेत्र में एक प्रमुख केंद्र  है।नामचे बाजर से  दो दिनों तक चलने पर यहा पहचा जाता है। ओर से  इस क्षेत्र कि यात्रा मे अक्सर गोकियो री कि चढ़ाई शामिल होती है।
गोकियो झीलों भी विस्तारित एवरेस्ट आधार शिविर ट्रेक का भाग है जो की  इबीसी ट्रेक गोकियो झीलों के माध्यम के रूप में  जाना जाता है। यह ट्रेक आमतौर पर वे लोगों करते हे जिनके पास थोड़ा अधिक समय हाथ मे होता है।साधारण इबीसी की तुलना में यहां ४ दिन अधिक लगते है। गोकियो झीलों ट्रेक मे दहोरा लाभ यह हे कि यह एक वृत्ताकार मार्ग होने से एक हि मार्ग  पर दुबारा नही आना पडता जेसा कि इबीसी मे होता है।
क्योंनगए चांग
क्योंनगए चांग (Kyongae Chang)(हंगुल: 장경애, जन्म 5 सितंबर, 1946) एक दक्षिण कोरियाई खगोल है। वह सबसे अच्छा गुरुत्वाकर्षण लेंसिंग पर अपने काम, चांग-रेफसडल लेंस (Chang-Refsdal lens) सहित के लिए जाना जाती है।
चांग सियोल में पैदा हुई थी। वह 1971 तक 1969 से एक शोध स्प्रौल वेधशाला में प्रोफेसर वैन डे कंप और हेइम्त्ज़ साथ आस्ट्रोमेट्रिक बायनेरिज़ पर सहयोगी के रूप में काम किया। 1975 से 1980 तक वह एक डा RER पर काम किया। नेट हैम्बर्ग विश्वविद्यालय में, चांग-रेफसडल लेंस पर अपने काम के साथ स्नातक पूरी की।
वह 1985 में कोरिया के लिए लौटे और चॉन्गजू विश्वविद्यालय में प्रोफेसर बने।
भोपाल समाचार
भोपाल समाचार या (भोपाल समाचार डॉट कॉम/Bhopal Samachar.com) मध्यप्रदेश में स्थापित बालाजी क्रिएशन का अधिकृत ऑनलाइन समाचार चैनल है , इसकी शुरुआत १६ अगस्त २०१२ को की थी तथा इसका मुख्यालय भोपाल ,मध्यप्रदेश में है। ये बहुत कम समय में यह मध्यप्रदेश का सबसे लोकप्रिय हिन्दी न्यूज पोर्टल बन गया एवं लगातार अपनी प्रतिष्ठा बरकरार रखे हुए हैं। इसके सम्पादक उपदेश अवस्थी है। इस ऑनलाइन न्यूज़ पोर्टल पर केवल मध्यप्रदेश ही नहीं अपितु विश्व के हर कोने की न्यूज़ लगाई जाती है।
भोपाल समाचार ऑनलाइन न्यूज़ पोर्टल में ज्यादातर सोशल पत्रकार है जिससे स्वतंत्र पत्रकारिता का बड़ा अवसर मिल रहा है।
जीवन की गुणवत्ता
जीवन की गुणवत्ता () (QOL) व्यक्तियों और समाज की सामान्य भलाई हैं, जो जीवन के नकारात्मक और सकारात्मक विशेषताओं को दर्शाती हैं। इस में जीवन की संतुष्टि देखने को मिलती हैं, जिस में शारीरिक स्वास्थ्य, परिवार, शिक्षा, रोजगार, धन, धार्मिक विश्वास, वित्त और पर्यावरण से लेकर सब शामिल हैं। जीवन की गुणवत्ता संदर्भों की एक विस्तृत श्रृंखला है, जिस में, अंतरराष्ट्रीय विकास, स्वास्थ्य सेवा, राजनीति और रोजगार के क्षेत्र भी शामिल हैं। यह महत्वपूर्ण हैं कि QOL की अवधारणा को बिलकुल हाल में ही बढ़ते स्वास्थ्य से संबंधित QOL (HRQOL) के क्षेत्र के साथ मिश्रित न करें। HRQOL का आकलन प्रभावी ढंग से QOL और उसके स्वास्थ्य के साथ अपने संबंध का मूल्यांकन हैं।
जीवन की गुणवत्ता को जीवन स्तर की अवधारणा के साथ भ्रमित नहीं किया जाना चाहिए, क्योंकि जीवन स्तर मुख्य रूप से आय पर आधारित हैं।
भलाई
भलाई (well-being) किसी व्यक्ति या समूह की वह स्थिति होती है जो किसी अर्थ में "अच्छी" कहलाई जा सके। इसमें कई आयाम सम्मिलित हैं, जैसे कि शारीरिक, मानसिक, सामाजिक, आर्थिक, मनोवैज्ञानिक, आध्यात्मिक या चिकित्सा अवस्था। भलाई की सकारात्मक अवस्था में व्यक्ति या समूह के पास स्वेच्छा से कई प्रकार के विकल्पों में चुनाव कर पाने का अधिकार व क्षमता होती है।
अंतरराष्ट्रीय विकास
अंतरराष्ट्रीय विकास या वैश्विक विकास () अंतरराष्ट्रीय स्तर पर विकास से संबंधित एक विस्तृत अवधारणा हैं। यह विकसित देश, विकासशील देश है और सबसे कम विकसित देश के रूप में अंतरराष्ट्रीय वर्गीकरण का आधार हैं। हालांकि, वे कौन सी सटीक विशेषताएँ हैं जो देश के विकास को गठित करती हैं, इस संबंध में कई विचारधाराएँ और परंपराएँ मौजूद हैं।
द गान
द गान (The Ghan) ऑस्ट्रेलिया में एडिलेड, ऐलिस स्प्रिंग्स और डार्विन के बीच चलने वाली एक यात्री रेल सेवा है। यह ५४ घंटों में २,९७९ किलोमीटर का रास्ता तय करती है। इसका नाम १९वीं शताब्दी के अंत में ऑस्ट्रेलिया लाए गए कुछ अफ़्गान ऊंट-सवारों पर रखा गया है जिनकी मदद से ऑस्ट्रेलिया के भीतरी रेगिस्तानी भाग की खोज व जाँच करी गई थी।
चादर ट्रेक
चादर ट्रेक जो कि लद्दाख क्षेत्र के ज़ंस्कार घाटी में सर्दियों मे किया गया एक दुर्गम यात्रा को कहा जाता है जो कि भारतीय राज्य जम्मू और कश्मीर मे है। जांस्कर घाटी कि खड़ी चट्टानों कि दीवारों कि ऊंचाई 600 मीटर तक पाई जाती है और जांस्कर नदी (सिंधु नदी की एक सहायक) कुछ स्थानों में केवल 5 मीटर चौड़ी है। चादर ट्रेक जमे हुए जांस्कर नदी है, जो सर्दियों के दौरान जांस्कर घाटी मे स्थानीय लोगों और पर्यटकों को उपयोग करने के लिए मार्ग प्रदान करती है।  यह जगह स्थानीय लोगों द्वारा सदियों से व्यापार मार्ग के रूप मे इस्तेमाल किया गया है  और एक काफी अच्छी तरह से स्थापित ट्रेक है।
लद्दाख के कठोर सर्दियों के महीनों में स्थानीय लोगों के लिए लेह और जांस्कर को जोड़ना के रूप में जमी हुए जांस्कर नदी आने जाने की एक ही रास्ता है और अभी भी परंपरागत रूप से कार्य करता है। स्थानीय लोगों द्वारा इसका इस्तेमाल सदियों से  किया जा रहा है। नेशनल ज्योग्राफिक चैनल के दस्तावेजी के द्वारा पहले बार बाहर की दुनिया को स्थानीय लोगों की इस यात्रा का पता लगता है और उसके बाद से चादर - जमे हुए नदी कि यात्रा लोकप्रियता मे आ गया है। कई लोगो द्वारा ग्रह में मौजूदा सबसे अच्छा दुर्गम यात्रा में से एक है।कई सालों से चादर ट्रेक दुनिया भर से पर्यटकों को आकर्षित कर रहा है, यह सबसे रोमांचक और चुनौतीपूर्ण ट्रैको मे से एक है, जो पैदल लगभग 105 किमी की दूरी को तय करता है,औसतन प्रत्येक दिन 15-17 किमी की दूरी पूरा करती है।   चादर यात्रा करने के सबसे अच्छा समय जनवरी फरवरी, जब सर्दियों के दौरान तापमान कभी कभी -30 से -35 डिग्री तक नीचे चला जाता है जिसके कारण जांस्कर नदी एक कांच की तरह दिखने लगता है।
चादर सड़क निर्माण के तहत: वर्तमान में,एक सड़क निर्माणाधीन है जो कि लेह और जांस्कर के बीच सारे वर्ष संप्रक बनाए रखने के लिए कुछ ही वर्षो मे  पूरा होने की संभावना है। स्थानीय लोगों एक लंबे समय से इस सड़क की मांग कर रहा है जिससे उनके जीवन बहुत आसान हो जाएगा, विशेष रूप से सर्दियों के दौरान आपातकालीन चिकित्सा पाने के लिए। सड़क निर्माण स्थानीय वन्य जीवन, मुख्य रूप से मायावी हिम तेंदुए को परेशान किया है। यह इलाका सर्दियों में हिम तेंदुओं के लिए प्रधान में हुआ करते थे, लेकिन अब वे घाटी में ओर ऊपर चले जाते है। एक बार सड़क शुरू हो जाने पर एक पारंपरिक संस्कृति समाप्त हो जायेगी।.
बांग्लादेश के विभाग
बांग्लादेश के विभाग(, उच्चारण:"बिभाग्/बीभाग्"), बांग्लादेश के सबसे बड़े उपराष्ट्रीय-स्तरीन प्रशासनिक उपविभाजन हैं। बांग्लादेश को ऐसे, कुल ८ प्रशासनिक अंचलों में संयोजित किया गया है, जिन्हें विभाग कहा जाता है। प्रत्येक विभाग के अंतर्गत अधिक्तम् १३ (ढाका विभाग) और न्यूनतम् ४ (सिलेट विभाग) ज़िले आते हैं। इन विभागों का नाम, संभंधित विभागीय मुख्यालय के नाम पर रखा गया है।
बांग्लादेश एक एकात्मक राज्य है, अतः उसकी शासन प्रणाली किसी एकमेव शक्ति के रूप में सुनियोजित है, जिसमें केन्द्रीय सरकार अन्ततः सर्वोच्च है, तथा सारी उपराष्ट्रीय इकाइयाँ और उनको प्राप्त होने वाले अधिकार केन्द्रीय सरकार के पूर्णतः अधीन हैं और केन्द्रीय सरकार के अंतर्गत् कार्य करती हैं(जोकि भारत या अमेरिका जैसे संघात्मक देशों के विरुद्ध है, जहाँ राज्य सरकारें संघीय सरकार से स्वतंत्र रूप से कार्य करती हैं)। अतः बांग्लादेश के उपराष्ट्रीय इकाइयाँ पूर्णतः, केवल प्रशासनिक निकाय हैं, और इनका राष्ट्रीय राजनीती में कोई प्रत्यक्ष भूमिका नहीं होती है।
बांग्लादेश की सर्वोच्च प्रशासनिक संसथान बांग्लादेश की केन्द्रीय सरकार है, जिसका मूलासन राजधानी ढाका है। बांग्लादेश को कुल ६४ जिलों में विभाजित किया गया है, जिन्हें, प्रशासनिक कारणों हेतु कुल ८ प्रशासनिक अंचलों में संयोजित किया गया है, जिन्हें विभाग कहा जाता है। प्रत्येक विभाग के अंतर्गत अधिक्तम् १३ (ढाका विभाग) और न्यूनतम् ४ (सिलेट विभाग) ज़िले आते हैं। इन विभागों का नाम, संभंधित विभागीय मुख्यालय के नाम पर रखा जाता है।
प्रत्येक जिलों को कई उपजिलों में विभाजित किया गया है। प्रत्येक जिले में औसतन ८ से १५ उपजिले होते हैं, जबकि न्यूनतम ४ और अधिक्तम् २२ उपजिले हैं। इन उपजिलों को पूर्वतः "थाना" कहा जाता था। इन तमाम उपजिलों में अनेक यूनियन परिषद् तथा नगर पालिकाएँ होते हैं। यूनियन परिषद् केवल ग्रामीण क्षेत्रों में होते है(इनकी तुलना भारत में ग्राम पंचायतों से की जा सकती है), जबकि कस्बों और नगरीय व उपनगरीय क्षेत्रों में नगर पालिकाएँ होती हैं। इनके अलावा, महानगरों में नगर निगम होते हैं, जिनपर, नगर पालिकाओं से कुछ अतिरिक्त अधिकार निहित होते हैं। इन सारे स्थानीय निकायों को संबंधित निर्वाचित अधिकारीयों के दिशानिर्देशों द्वारा चलाया जाता है।
सादा जीवन
सादा जीवन () विभिन्न स्वैच्छिक प्रथाओं से किसी के जीवन को सादगी भरा बनाने के लिए एक जीवनशैली हैं। उदाहरण के लिए, इन कार्यो मे, अपनी सम्पत्ति को कम करना जिसे आम तौर पर "मिनिमलिस्म" कहा जाता हैं, या बढ़ती आत्मनिर्भरता, शामिल हो सकते हैं। सादे जीवन की विशेषता इसमें हैं कि व्यक्ति उससे संतुष्ट होते हैं "जो हैं" बजाए उसके की "जो चाहते हैं"। यद्यपि आम तौर पर तप सादा जीवन जीने और विलास से बचने के लिए प्रोत्साहित करता हैं, सादे जीवन के सभी समर्थक तपस्वी नहीं हैं। सादा जीवन, मजबूरी के कारण गरीबी में रहने वाले लोगों से अलग है, क्योंकि यह एक स्वैच्छिक जीवनशैली पसन्द है
सादगी
सादगी () सरल होने की अवस्था या गुणवत्ता हैं। यदि कुछ समझने या समझाने में आसान होता हैं, वह सरल लगता हैं; इसके विपरीत कुछ जटिल हो तो सादगी भरा नहीं रहता। विकल्पतः, जैसा हर्बर्ट अ० साइमन सुझाते हैं, कुछ आसान या जटिल होना इस पर निर्भर करता हैं कि हम उसका वर्णन किस तरह करने को चुनते हैं। कुछ उपयोगों में, सादगी का लेबल सुंदरता, पवित्रता, या स्पष्टता को सूचित सकता हैं। सादगी के नकारात्मक संकेतार्थ भी हो सकते हैं, जो कल्पित आवश्यकता की तुलना में, सूक्ष्मता अथवा जटिलता की कमी या अभाव को दर्शा सकते हैं।
सबसे कम विकसित देश
सबसे कम विकसित देश उन देशों की सूची हैं, जो संयुक्त राष्ट्र के अनुसार, सामाजिक-आर्थिक विकास के सबसे कम संकेतांक दर्शाते हैं और विश्व के सभी देशों में जिनकी मानव विकास सूचकांक की श्रेणियाँ निम्नतम हैं। "सबसे कम विकसित देश" की अवधारणा १९६० के दशक के अंत में शुरु हुई और सबसे कम विकसित देशों के पहले समूह को संयुक्त राष्ट्र द्वारा अपने १८ नवम्बर १९७१ के प्रस्ताव २७६८ (XXVI) में सूचीबद्ध किया गया हैं।
केपलर-1647बी
बृहस्पति की तरह दिखने वाले ग्रह केपलर-1647बी की खोज की गयी है।
वैज्ञानिकों ने बृहस्पति की तरह दिखने वाले ग्रह केपलर-1647बी की खोज की है। दो सितारों की एक प्रणाली की परिक्रमा करता हुआ पाया गया जिसके कारण इसका अस्तित्व ब्रह्मांड में सबसे बड़ा हो सकता है।
ग्रह केपलर-1647बी, नक्षत्र सिग्नस में स्थित है जिसे नासा के गोडार्ड स्पेस फ्लाइट सेंटर और सैन डिएगो स्टेट यूनिवर्सिटी के खगोलविदों द्वारा खोजा गया।
खोजकर्ताओं के अनुसार केपलर-1647 लगभग 3700 प्रकाश वर्ष दूर है एवं यह 4.4 बिलियन वर्ष पुराना हो सकता है जो लगभग पृथ्वी के समान है।
स्नोई पहाड़ियाँ
स्नोई पहाड़ियाँ (Snowy Mountains), जो द स्नोईज़ (The Snowies) भी कहलाती है, ऑस्ट्रेलिया की सबसे ऊँची पर्वतमाला है, जिनमें ऑस्ट्रेलिया की मुख्यभूमि का सबसे ऊँचा पर्वत, २२२८ मीटर लम्बा माउंट कोज़िअस्को (Mount Kosciuszko), भी पाया जाता है। यह पर्वतशृंखला न्यू साउथ वेल्ज़ राज्य के दक्षिणी भाग में स्थित है और महान विभाजक पर्वतमाला का हिस्सा है। स्नोई पहाड़ियों में हर शीतऋतु में बड़ी मात्रा में हिमपात होता है जो ऑस्ट्रेलिया के लिये असाधारण है। इस कारणवश यह पर्यटकों में बहुत लोकप्रिय है। इन पहाड़ों में माउंटन प्लम-पाइन (mountain plum-pine, अर्थ: पहाड़ी आलूबुख़ारा-चीड़, हालांकि इसका न आलूबुख़ारे और न चीड़ से कोई वास्तविक सम्बन्ध है) नामक छोटे कद का कोणधारी वृक्ष मिलता है जो सम्भवत पृथ्वी का सबसे दीर्घायु वनस्पति है। पृथ्वी के दक्षिणी गोलार्ध में होने की वजह से ऑस्ट्रेलिया में सबसे अधिक सर्दी जून, जुलाई और अगस्त के महीनों में होती है और तभी स्नोई पहाड़ियों में बर्फ़ भी गिरती है। आमतौर पर यह बसंत ऋतु तक पिघल जाती है। ऑस्ट्रेलियाई मुख्यभूमि से बाहर तस्मानिया द्वीप की ऊच्चभूमि पर भी हिमपात देखा जाता है।
चिली लोग
चिली लोग, चिली की आबादी है।
आईसीसी अवॉर्ड्स
दस पुरस्कार दिए जाते है:
आईसीसी अवॉर्ड देने के लिए पूर्व खिलाड़ियों का गठन किया जाता है और उनकी मेजबानी में शीर्ष खिलाड़ी ,टीम ,अंपायर इत्यादि को पुरस्कार दिया जाता है।
२००४ का आईसीसी पुरस्कार का समारोह लन्दन में ०७ सितम्बर २००४ को आयोजित किया गया।
इस प्रकार विजेताओं को पुरस्कृत किया गया:दुसरे आईसीसी अवॉर्ड का समारोह सिडनी ,ऑस्ट्रेलिया में ११ अक्टूबर २००५ को आयोजित किया गया था।
इन्हें पुरस्कृत किया गया:
तीसरा आईसीसी अवॉर्ड का समारोह भारतीय राज्य महाराष्ट्र के मुम्बईमें ३ नवम्बर २००६ को आयोजित किया गया था।
इनको पुरस्कृत किया गया:
चौथा आईसीसी अवॉर्ड का समारोह जोहान्सबर्ग ,दक्षिण अफ्रीका में आयोजित किया गया।
इन्हें पुरस्कृत किया गया:
पांचवे आईसीसी अवॉर्ड का समारोह १० सितम्बर २००८ में दुबई ,यूएई में रखा गया था।
इन्हें पुरस्कृत किया गया:
छठे आईसीसी अवॉर्ड का समारोह जोहान्सबर्ग अफ्रीका में १ अक्टूबर २००९ में आयोजित किया गया था।
इन्हें पुरस्कृत किया गया:
सातवीं आईसीसी अवॉर्ड का समारोह ०६ अक्टूबर २०१० को बैंगलोर ,भारत में आयोजित किया गया।
इन्हें पुरस्कृत किया गया:
यह आठवां आईसीसी का समारोह था जो १२ सितम्बर २०११ को इंग्लैंड में आयोजित किया गया था। इन्हें पुरस्कृत किया गया:
The ninth ICC awards ceremony was held in Colombo, Sri Lanka on 15 September 2012. Award winners were:
The 2013 edition of the award were replaced by a TV show. Rather than a formal event, the winners were broadcast in a special TV show which was aired on December 14, 2013.
The 2014 edition of the LG ICC Awards is set to follow the same formal event which was implemented in 2013 as a TV show. The show will be broadcast globally on 15/16 November.
टेबल माउंटन
टेबल माउंटन (अंग्रेज़ी: Table Mountain, अर्थ: मेज़ पहाड़), जिसे स्थानीय अफ़्रीकी खोईखोई भाषा में होएरिकवाग्गो (Hoerikwaggo) कहते हैं, दक्षिण अफ़्रीका के केप टाउन नगर के पास स्थित एक चपटे और समतल शिखर वाला एक प्रसिद्ध पर्वत है। यह एक पर्यटक आकर्षण और थलचिन्ह है। इसे पास ही स्थित केप ऑफ़ गुड होप नामक अंतरीप से समुद्र से भी देखा जा सकता है।
कोज़िअस्को पर्वत
कोज़िअस्को पर्वत (अंग्रेज़ी: Mount Kosciuszko, माउंट कोज़िअस्को) ऑस्ट्रेलिया के न्यू साउथ वेल्स राज्य में स्नोई पहाड़ियों की मुख्य शृंखला में स्थित एक पर्वत है। समुद्रतल से २,२२८ मीटर (७,३१० फ़ुट) ऊँचा यह पर्वत ऑस्ट्रेलिया की मुख्यभूमि का सबसे ऊँचा बिन्दु है। न्गारिगो नामक एक स्थानीय ऑस्ट्रेलियाई आदिवासी भाषा में इसका मूल नाम जगुंगल (Jagungal) है, हालांकि इस नाम के अन्य रूप भी प्रचलित थे। पहाड़ के लिये सभी आदिवासी नामों का अर्थ "मेज़ पहाड़" है। कोज़िअस्को पर्वत के पास ही २,२०९ मीटर लम्बा टाउनसेंड पर्वत (Mount Townsend) स्थित है जो मुख्यभूमि ऑस्ट्रेलिया का द्वितीय सर्वोच्च पहाड़ है। कोज़िअस्को पर्वत के ऑस्ट्रेलिया के सबसे ऊँचे पर्वत होने के बावजूद यह ओशिआनिया महाद्वीप का सबसे ऊँचा पहाड़ नहीं है क्योंकि वह श्रेय इण्डोनेशिया के पापुआ प्रांत की सुदिरमन पर्वतमाला में स्थित ४,८८४ मीटर ऊँचे पुंचाक जाया नामक पर्वत को जाता है।
तुलना माइक्रोस्कोप
तुलना माइक्रोस्कोप (Comparison microscope) एक सूक्ष्मदर्शी यंत्र है जिसका उपयोग अगल-बगल में रखे दो नमूनों का विश्लेषण करने के लिये किया जाता है। तुलना माइक्रोस्कोप, एक प्रकाशीय-सेतु (ऑप्टिकल ब्रिज) द्वारा जुड़े दो सूक्ष्मदर्शकों से मिलकर बनता है। इस तरह की व्यवस्था से एक ही खिड़की में, एक साथ, दो अलग-अलग वस्तुएँ देखी जा सकतीं है। इस कारण , यदि दो वस्तुओं की तुलना करनी हो तो यह सूक्षमदर्शी अधिक उपयुक्त है क्योंकि साधारण सूक्षमदर्शी से देखकर यदि तुलना करनी हो तो दो अलग-अलग वस्तुओं को दो बार देखना पड़ेगा और देखी हुई छबि को याद करते हुए तुलना करना पड़ेगा। यह प्रक्रिया अधिक समय लगाती है और प्रेक्षक की स्मृति पर भी निर्भर करती है।
१९२९ में, एक तुलना माइक्रोस्कोप केल्विन गोडार्ड और उसके साथी फिलिप ग्रावेल्ला द्वारा इस प्रयोजन के लिए अनुकूलित का उपयोग कर इसी तरह की तकनीक का इस्तेमाल किया सेंट वेलेंटाइन दिवस नरसंहार में भाग लेने के शिकागो पुलिस विभाग दोषमुक्त करने के लिए।
तुलना माइक्रोस्कोप दो माइक्रोस्कोप को जोड़ कर बनता है। तो इस के हर भाग २ होंगे।
वर्मी वाश
वर्मीवाश (Vermiwash) एक तरल जैविक खाद है जो ताजा वर्मीकम्पोस्ट व केंचुए के शरीर को धोकर तैयार किय जाता है। वर्मीवाश के उपयोग से न केवल उत्तम गुणवत्ता युक्त उपज प्राप्त कर सकते हैं बल्कि इसे प्राकृतिक जैव कीटनाशक के रूप में भी प्रयोग किया जा सकता है। वर्मीवाश में घुलनशील नाइट्रोजन, फास्फोरस और पोटाश मुख्य पोषक तत्व होते हैं। इसके अलावा इसमें हार्मोन, अमीनो एसिड, विटामिन, एंजाइम, और कई उपयोगी सूक्ष्म जीव भी पाये जाते हैं। इसके प्रयोग से पच्चीस प्रतिशत तक उत्पादन बढ़ जाता है।
वर्मीवाश बनाने के लिये भिन्न-भिन्न स्थानों पर विभिन्न संस्थाओं/व्यक्तियों द्वारा अलग-अलग विधियां अपनायी जाती हैं, किन्तु सबका मूल सिद्धान्त लगभग एक ही है। विभिन्न विधियों से तैयार वर्मीवाश में तत्वों की मात्रा व वर्मीवाश की सांद्रता में अन्तर हो सकता है।वर्मीवाश इकाई बड़े बैरल/ड्रम, बड़ी बाल्टी या मिट्टी के घड़े का प्रयोग करके स्थापित की जा सकती है। प्लास्टिक, लोहे या सीमेन्ट के बैरल प्रयोग किये जा सकते हैं जिसका एक सिरा बन्द हो और एक सिरा खुला हो। सीमेंट का बड़ा पाईप भी प्रयोग किया जा सकता है। इस पाईप को एक ऊँचे आधार पर खड़ा रखकर नीचे की तरफ से बंद करें। नीचे की तरफ आधार के पास साईड में छेद (1 इंच चैड़ा) करें। इस छेद में T पाईप डालकर वाशर की मदद से सील करें। अंदर की ओर आधा इंच पाईप रखें तथा बाहर इतना कि नीचे बर्तन आसानी से रखा जा सके। बाहर T पाईप के छेद में नल फिट करें तथा दूसरे छेद में नट लगायें जोकि पाईप की समय-समय पर सफाई के काम आएगा। यह नल सुविधानुसार बैरल की पेंदी में भी लगाया जा सकता है।
नल को खुला छोड़ कर बैरल में 2-4 इंच मोटे ईंट के टुकड़े या रोड़ी की 10-12 इंच मोटी परत बिछायें। इस पर पानी डालें जोकि नीचे से निकल जाए। इसके ऊपर मोटे रेत की 8-12 इंच परत बिछायें। फिर पानी डालें तथा नीचे नल से निकालें। इसके ऊपर 1-1.5 फुट दोमट मिट्टी की परत बिछायें। इसे गीला करें तथा 50-50 एपिजेइक व एनिजेइक केंचुए डालें। अगर सिर्फ एपिजेइक केंचुओं का प्रयोग करना हो तो मिट्टी की आवश्यकता नहीं है। केवल 2-4 इंच मिट्टी की परत डाल सकते हैं। इसके ऊपर गोबर की परत डाल दें। धीरे-धीरे पानी डालें तथा अतिरिक्त पानी निकल जाने के बाद नल बन्द कर दें। 20-25 मिनट नल को खुला रखते हुए रोजाना इकाई को नम करें। इस दौरान केंचुए वर्मीकम्पोस्ट बनाना शुरू कर देंगे।
ड्रम के नल के नीचे वर्मीवाश इकट्ठा करने के लिए एक दूसरा पात्र रखें।
ऐल्ब्युमिनमेह
ऐल्ब्युमिनमेह (Albuminuria) एक रोग है, जिसके होने पर मूत्र में असामान्य मात्रा में ऐलब्युमिन पाया जाता है। यह एक प्रकार का प्रोटीनमेह (proteinuria) है। सामान्य अवस्था में सभी के मूत्र में ऐल्बुमिन पाया जाता है किन्तु वृक्क (किडनी) के रोग होने पर मूत्र में ऐल्बुमिन की मात्रा बहुत बढ़ जाती है। ऐलब्युमिनमेह स्वयं कोई रोग नहीं है; वह कुछ रोगों का केवल एक लक्षण है।
मूत्र को गरम करके उसमें नाइट्रिक अम्ल या सल्फ़ोसैलिसिलिक अम्ल मिलाकर ऐलब्युमिन की जाँच की जाती है। बेस जोंस नामक प्रोटीनों की उपस्थिति में ५५ डिग्री सेल्सियस तक गरम करने पर गँदलापन आने लगता है। किंतु ८० डिग्री सेल्सियस तक उसे गरम करने पर गँदलापन जाता रहता है। इस गँदलेपन को मापा जा सकता है और कैलोरीमापक विधि से उसकी मात्रा भी ज्ञात की जा सकती है।
निम्नलिखित रोगों में ऐलब्युमिन मूत्र में पाया जाता है:प्राय: वृक्कार्ति तथा अमिलाइड रोगों में ऐलब्युमिन की मात्रा अधिक होती है, जिससे रक्त में प्रोटीन की कमी हो जाती है। इसके कारण शरीर पर शोथ हो जाता है तथा रक्त की रसाकर्षण दाब भी कम हो जाती है।
ऐशविल
ऐशविल (Asheville), संयुक्त राज्य अमरीका के उत्तरी कैरोलिना राज्य का एक नगर है। यह १९८१-३०२० फुट की ऊँचाई पर ब्लूरीज़ और स्मोकी पर्वतश्रेणियों के मध्य फ्ऱेंच बोर्ड और स्वानोनोआ नदियों पर स्थित है। यह राज्य के पश्चिमी भागों के २० प्रदेशों का वित्तीय तथा व्यापारिक केंद्र है। यह औद्योगिक तथा पर्यटक आकर्षी नगर है। यह नगर १७९४ में जॉन बर्टन द्वारा बसाया गया था।
यहाँ दक्षिणी रेलवे, पक्की सड़कों तथा वायुयान से यातायात की सुविधाएँ हैं। जलवायु शुष्क है तथा वार्षिक वर्षा ३८.४७ इंच है। यहाँ का मुख्य व्यवसाय रेयन (अथवा नकली रेशम) के सूत, सूती कपड़े, कागज और कागज के बने सामान, कंबल और लकड़ी के बने सामान तैयार करना है। इस नगर में आधुनिक भोजनालय, विश्रामालय, अतिथिगृह तथा उचित रीति से सुसज्जित स्वास्थ्यरक्षालय हैं।
डेनटिनोजेनेसिस इम्पर्फेक्टा
डेनटिनोजेनेसिस इम्पर्फेक्टा दांतों से जुडा एक अनुवांशिक रोग है जो की औटोसोमल प्रमुख स्थिति की वजह से होता है और पक्के और काछे दोनों ही दांतों में पाया जा सकता है| प्रभावित दांतों का रंग हल्का पिला और भूरा होता है|इस असामान्यता में दांतों का उपरी हिस्सा बहुत ही बड़ा होता है और उनका बीच का हिस्सा कस्सा हुआ होता है|इन दांतों में रूट कैनाल नही होती और न ही पल्प कक्ष होता है| डेनटिनोजेनेसिस इम्पर्फेक्टा से प्रभावित दंत बहुत ही जल्दी नष्ट हो जाते है|डेनटिनोजेनेसिस इम्पर्फेक्टा ३ प्रकार के होते है:
एस्थेटिक उपस्थिति के लिए प्रभीवित दांतों के यपर वाले हिस्से को ढका जाता है ताकि दांतों के बीच संघर्षण न हो पाए|
सायनाइड
जिस किसी रासायनिक यौगिक में एकसंयोजी CN समूह होता है उसे सायनाइड (cyanide) कहते हैं। इस समूह का नाम सायनो समूह (cyano group) है। इसमें एक कार्बन परमाणु एक नाइट्रोजन परमाणु से त्रि-बन्ध से जुड़ा है।  उदाहरण : सोडियम सायनाइड, पोटैशियम सायनाइड, मेथिल सायनाइड, आदि।
सोडियम सायनाइड, पोटैशियम सायनाइड आदि अकार्बनिक सायनाइड अत्यन्त विषाक्त (toxic) होते हैं। कार्बनिक सायनाइडों को प्रायः नाइट्राइल (nitriles) कहते हैं।
डेनटाईन डिसप्लेसिया
डेनटाईन डिसप्लेसियादांतों का एक अनुवांशिक रोग है जो की प्रमुख औटोसोमल वंशानुक्रम की वजह से होता है|इस असामान्यता में दांतों का इनेमल तो साधारण होता है पर दांतो के पल्प की आकृति विज्ञान ठीक नही होता|डेनटाईन डिसप्लेसिया २ प्रकार के होते है|अगर दांतों की जड़े छोटी होती है और उनका पल्प कक्ष कमजोर होता है, इस प्रकार की असामान्यता को रेडीकूलर टाइप डेनटाईन डिसप्लेसिया कहते है|और दूसरा प्रकार कॉरोनल टाइप के डेनटाईन डिसप्लेसिया होते है जिसमे पल्प कक्ष बहुत ही बड़े होते है और थीस्ल ट्यूब जैसे दिखाई देते है| यह असामान्यता क्रोमोजोम ४ पर मानचित्र होते है|
सायनेट
सायनिक अम्ल के लवणों को सायनेट कहते हैं। इनमें पोटैशियम सायनेट तथा अमोनियम सायनेट (KCNO and NHCNO) प्रमुख हैं।
आइसोसायनिक अम्ल
आइसोसायनिक अम्ल (Isocyanic acid) एक कार्बनिक यौगिक है जिसका रासायनिक सूत्र HNCO है। इसको सन् १८३० में वोलर (Wohler) और लीबिग ने ज्ञात किया था। यह रंगहीन, वाष्पशील तथा विषैला पदार्थ है। इसका क्वथनांक 23.5 °C होता है।
इसके निर्माण की सबसे सरल विधि इसके बहुलकीकृत रूप सायन्यूरिक अम्ल (cyanuric acid) को कार्बन डाईऑक्साइड की उपस्थिति में आसवन करके तथा इससे प्राप्त वाष्पों को हिमकारी मिश्रण (freezing mixture) में संघनित करके इकट्ठा करने की है। यह बहुत ही तीव्र वाष्पशील द्रव पदार्थ है जो ० डिग्री सेल्सियस से नीचे ही स्थायी रहता है तथा इसकी अम्लीय अभिक्रिया काफी तीव्र होती है। इसमें ऐसीटिक अम्ल की सी गंध होती है। ० डिग्री सेल्सियस पर यह बहुलकीकृत होकर सायन्यूरिक अम्ल (CNOH) बनाता है। हाइड्रोसायनिक अम्ल या मरक्यूरिक सायनाइड पर क्लोरीन की अभिक्रिया से सायनोजन क्लोराइड (CN Cl) बनता है जो वाष्पशील विषैला द्रव है और जहरीली गैस के रूप में प्रयुक्त होता है।
HCNO के दो चलावयवीय (tautomeric) रूप होते हैं।
सामान्य रूप का ऐस्टर नहीं मिलता परंतु आइसोसायनेट के ऐस्टर ऐल्किल हैलाइड पर सिलवर सायनेट की अभिक्रिया से प्राप्त होते हैं।
R-X + AgN = C = O --> R- N = C = O + AgX
इनमें एथिल आइसोसायनेट (C H N C O) प्रमुख है और बड़े काम का है।
चलावयव
कार्बनिक यौगिकों के उन संरचनात्मक समावयवों को चलावयव (Tautomers) कहते हैं जो आसानी से परस्पर परिवर्तित हो जाते हैं। इस क्रिया में अधिकतर प्रोटॉन का पुनर्विन्यास होता है। यद्यपि यह एक जटिल कॉन्सेप्ट है किन्तु चलावयवता अमीनो अम्लों एवं न्युक्लिक अम्लों]] के सन्दर्भ में बहुत महत्व रखती है क्योंकि दोनों ही जीवन के मूलभूत निर्माण-इकाई हैं।
ऐरैन
ऐरैन या ऐरैन द्वीप (Arran / Isle of Arran) 'फ़र्थ ऑव क्लाइड' में स्काटलैंड का सबसे बड़ा द्वीपसमूह है। इसकी कुल लंबाई 'कुक ऑव ऐरैन' से बेन्न तक ३० किमी है तथा अधिकतम चौड़ाई 'दुमादून प्वाइंट' से 'किंग्स क्रॉस' तक १६ किमी है। इसका क्षेत्रफल तथा आबादी २०११ में ४६२९ थी। एरैन ऊबड़ खाबड़ किंतु देखने में सुंदर द्वीपसमूह है। यहाँ की भूगर्भिक बनावट बहुत जटिल है। सबसे अधिक ऊँचाई उत्तर में है। यहाँ तृतीयक कल्पयुगीन नितुन्न (इंट्रू सिव) ग्रैनाइट मिलते हैं। द्वीपसमूह में चारों तरफ एक तटीय सड़क है जो ८० किमी लंबी है। यह द्वीपसमूह १२६३ ई. के पहले नार्वे के अधीन था। दक्षिण-पूर्वी तट के दियम बंदरगाह से डेढ़ किमी दूर पर प्लाड्डा द्वीप है।
मांस उद्योग
मांस उद्योग के लिए कंशास शहर दुनिया भर में फेमस है।
बैलिस्टिक सीमा
बैलिस्टिक सीमा या सीमा का वेग मतलब वेग जो एक विशेष फेंकने के लिए आवश्यक मज़बूती (समय की कम से कम ५०%) की एक विशेष टुकडे मे घुसे। दूसरे शब्दों में, एक दिया फेंकने के आम तौर पर एक दिए गए लक्ष्य को बेध नहीं होगा जब फेंकने का वेग बैलिस्टिक सीमा से कम है। अवधि बैलिस्टिक सीमा का कवच के संदर्भ में विशेष रूप से प्रयोग किया जाता है; सीमा का वेग अन्य संदर्भों में प्रयोग किया जाता है।formula_1बैलिस्टिक TM5-855-1 द्वारा सजातीय कवच में छोटे कैलिबर के लिए सीमा है;
formula_9
रिची बेनो
रिची बेनो () (जन्म ०६ अक्टूबर १९३० – १० अप्रैल २०१५) ऑस्ट्रेलिया क्रिकेट टीम के एक पूर्व क्रिकेटर थे जिन्होंने १९६४ तक अंतर्राष्ट्रीय क्रिकेट खेला था। बाद में इन्होंने कमेंटेटर का किरदार भी बखूबी निभाया था। इनका जन्म न्यू साउथ वेल्स में १९३० में हुआ जबकि इनका निधन सिडनी ,ऑस्ट्रेलिया में १० अप्रैल २०१५ को हुआ था।
बेनो एक टेस्ट क्रिकेट में हरफनमौला खिलाड़ी थे।
बेनो ने अपना पहला टेस्ट क्रिकेट मैच वेस्टइंडीज क्रिकेट टीम के खिलाफ २५ जनवरी १९५२ में खेला था जबकि अंतिम टेस्ट मैच १२ फ़रवरी १९६४ दक्षिण अफ्रीका क्रिकेट टीम के खिलाफ खेला था। इन्होंने अपने टेस्ट कैरियर में ६३ मैचों में २४८ विकेट लिए थे जबकि कुल २२०१ रन भी बनाए थे।
बेनो ने अपने कैरियर में १६ बार एक पारी में ५ विकेट लिए थे जबकि इनका सर्वाधिक गेंदबाजी विश्लेषण ७२ रन देकर ७ विकेट था।
भारतेर शक्ति–साधना ओ शाक्त–साहित्य
भारतेर शक्ति-साधना ओ शाक्त साहित्य (हिन्दी अर्थ : भारत की शक्ति-साधना और शक्त साहित्य), श्री शशिभूषण दासगुप्त द्वारा रचित बांग्ला ग्रन्थ है जिस पर उन्हे १९६१ में साहित्य अकादमी पुरस्कार प्रदान किया गया था।
इलिसा आमागी महाओ
इलिसा आमागी महाओ () मणिपुरी भाषा के विख्यात साहित्यकार एन. कुंजमोहन सिंह द्वारा रचित एक कहानी–संग्रह है जिसके लिये उन्हें सन् 1974 में मणिपुरी भाषा के लिए साहित्य अकादमी पुरस्कार से सम्मानित किया गया।
ममांग लीकाई थंबाल शातले
ममांग लीकाई थंबाल शातले () मणिपुरी भाषा के विख्यात साहित्यकार एल. समरेन्द्र सिंह द्वारा रचित एक कविता–संग्रह है जिसके लिये उन्हें सन् 1976 में मणिपुरी भाषा के लिए साहित्य अकादमी पुरस्कार से सम्मानित किया गया।
नाबोङखाउ
नाबोङखाउ () मणिपुरी भाषा के विख्यात साहित्यकार जी. सी. तोम्ब्रा द्वारा रचित एक नाटक है जिसके लिये उन्हें सन् 1978 में मणिपुरी भाषा के लिए साहित्य अकादमी पुरस्कार से सम्मानित किया गया।
शिखर प्राप्ति
पर्वतारोहण में शिखर प्राप्ति (peak bagging या mountain bagging) वह गतिविधि होती है जिसमें पर्वतारोही किसी संस्थान या विशिष्ट व्यक्ति द्वारा परिभषित किन्ही पर्वतों की सूची में सम्मिलित हर पहाड़ के शिखर पर चढ़कर उस पूरी सूची पर विजय पाने की कोशिश करते हैं। उदाहरण के लिये सप्तचोटी (Seven Summits) ऐसी सूची है जिसमें विश्व के प्रत्येक महाद्वीप का एक सबसे उच्चतम शिखर शामिल है। कई पर्वतारोही इन सातों पर चढ़कर श्रेय प्राप्त करने की चेष्टा करते हैं।
सप्तचोटी
पर्वतारोहण में सप्तचोटी या सप्त शिखर (Seven Summits) पृथ्वी के सातों महाद्वीपों में प्रत्येक में स्थित सबसे ऊँचे शिखर के समूह को कहते हैं। इन सातों शिखरों पर सफलतापूर्वक चढ़ना पर्वतारोहण की एक महान चुनौती मानी जाती है और यह ध्येय सबसे पहले अप्रैल १९८५ में अमेरिकी पर्वतारोही रिचर्ड बैस ने प्राप्त करा।
अलग-अलग स्रोत महाद्वीपों की सीमाएँ भिन्न बताते हैं इसलिए सप्तचोटियों की सूची भी अलग स्रोतों में भिन्न है। मुख्य वैकल्पिक सूचियाँ इस प्रकार हैं:
उच्चबिन्दु प्राप्ति
उच्चबिन्दु प्राप्ति (Highpointing) एक खेल है जिसमें किसी भी परिभाषित भौगोलिक क्षेत्र के सबसे ऊँचे बिन्दु तक पहुँचने की चेष्टा की जाती है। पर्वतारोहण में शिखर प्राप्ति इसका एक विशेष उदाहरण है।
द्वितीय सप्तचोटी
पर्वतारोहण में द्वितीय सप्तचोटी या सप्त द्वितीय शिखर (Seven Second Summits) पृथ्वी के सातों महाद्वीपों में प्रत्येक में स्थित सप्तचोटीके बाद दूसरे सबसे ऊँचे शिखर के समूह को कहते हैं। उदाहरण के लिये ऍवरेस्ट एशिया का सबसे ऊँचा पर्वत है इसलिए वह इस सूची में शामिल नहीं है। के२ एशिया का द्वितीय सबसे ऊँचा पर्वत है और वह द्वितीय सप्तचोटी सूची का सदस्य है।
ऋण संकट
ऋण संकट, कर आय की तुलना में, बड़े पैमाने पर लोक ऋण के प्रसार के लिए प्रयुक्त सामान्य शब्द हैं, जिसका विशिष्ट सन्दर्भ १९८० के दशक के दौरान लातिनी अमरीकी देश, और मध्य २००० के दशक से संयुक्त राज्य अमेरिका व यूरोपीय संघ, और साथ ही २०१५ के चीनी ऋण संकटों से हैं।
केन्द्र सरकार
केन्द्र सरकार किसी राष्ट्र-राज्य की सरकार होती हैं तथा एकात्मक राज्य की विशेषता हैं। यह संघीय सरकार की तरह ही होती हैं, जिस में अनेक स्तरों पर उसके सदस्य राज्यों द्वारा अधिकृत या दिए हुएँ अलग-अलग अधिकार हो सकते हैं; हालांकि कभी कभी इसे वर्णित करने के लिए "केन्द्र" विशेषण का प्रयोग होता हैं। केन्द्र सरकार की संरचना देशानुसार बदलती रहती हैं।
आयरलैंड क्रिकेट टीम का दक्षिण अफ्रीका दौरा 2016
आयरलैण्ड क्रिकेट टीम सितंबर 2016 में दक्षिण अफ्रीका दौरा कर रहे हैं। वे दो एक दिवसीय अंतरराष्ट्रीय, दक्षिण अफ्रीका और ऑस्ट्रेलिया के खिलाफ एक-एक निभानी होगी।
एबी डी विलियर्स मूल रूप से आयरलैंड के खिलाफ खेल के लिए कप्तान के रूप में नामित किया गया था। हालांकि, वह अभी भी एक चोट से उबर गया था ताकि फाफ डु प्लेसिस के कप्तान के रूप में अपनी जगह ले ली और रिली रोसो भी टीम में शामिल किया गया। क्रिस मॉरिस घुटने की चोट उसे दो महीने के लिए बाहर सत्तारूढ़ सामना करना पड़ा। उन्होंने द्वैने प्रेटोरिस द्वारा बदल दिया गया था।
लारेन्स कोलबर्ग
लारेन्स कोलबर्ग (Lawrence Kohlberg ; 25 अक्टूबर, 1927 – 19 जनवरी, 1987) अमेरिका के एक मनोवैज्ञानिक थे जिनका नैतिक विकास के चरण बहुत प्रसिद्ध है। वे शिकागो विश्वविद्यालय के मनोविज्ञान विभाग में तथा हारवर्ड विश्वविद्यालय के ग्रजुएट स्कूल में प्रोफेसर थे। Kohal barg ek Mhan vegyanic the jinohane mnovegyanic sidhant diya
अलास्का पर्वतमाला
अलास्का पर्वतमाला (Alaska Range) उत्तर अमेरिका महाद्वीप के पश्चिमोत्तरी कोने में संयुक्त राज्य अमेरिका के अलास्का राज्य के दक्षिणमध्य भाग में और कनाडा के युकॉन प्रांत में स्थित एक ६५० कि॰मी॰ (४०० मील) लम्बी पर्वतमाला है। उत्तर अमेरिका का सबसे ऊँचा पर्वत - ६,१९०.५ मीटर ऊँचा देनाली - इसी पर्वतमाला में स्थित है।